Jacopo Comin ciamà Tintoretto el xe stà un dei pì grandi pituri de ła scoła venesiana e probabilmente l'ultemo grando pitór del rinasimento itałian. Inte ła soa jovenesa el xe stà anca ciamà Jacopo Robusti, parché el pare gà difexo łe porte de Padoa in modo decixo contro łe trupe inperiałi. El só vero nome "Comin" el xe stà rexentemente scoverto da Miguel Falomir, el curador del muxeo del Prado de Madrid el xe stà rexo pùblico 'ntel'ocaxion de ła retrospetiva de Tintoretto al Prado, vèrta dal 29 de genaro 2007. Par ła soa energía fenomenałe inte ła pitura el xe stà soranominà "" el só uxo dramàtego de ła prospetiva e de ła luxe el gà fato divenir el percursor del'arte baròca.